EL ECB -PUBLIC 
 
 
ΓΝΩΜΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ  
της 24ης Ιουλίου  2013  
σχετικά με τη μακροπροληπτική εποπτεία του εθνικού χρηματοπιστωτικού συστήματος  
(CON/2013/ 54) 
 
Εισαγωγή και νομική βάση  
Στις 17 Ιουνίου 2013 η Ευρωπαϊκή Κεντρική Τράπεζα (ΕΚΤ) έλαβε αίτημα του Υπουργού Οικονομικών 
της Κυπριακής Δημοκρατίας για τη διατύπωση γνώμης σχετικά με προτεινόμενη τροποποίηση των περί 
της Κεντρικής Τράπεζας της Κύπρου Νόμων του 2002 έως 20071 (εφεξής το «σχέδιο νόμου »). 
Η αρμοδιότητα της ΕΚΤ για τη διατύπωση γνώμης βασίζεται στο άρθρο 127 παράγραφος 4 και στο 
άρθρο 282 παράγραφος 5 της Συνθήκης για τη λειτουργία της Ευρωπαϊκής Ένωσης και στο άρθρο 2 παράγραφος 1 τρίτη και έκτη περίπτωση της απόφασης 98/415/ΕΚ του Συμβουλίου της 29ης Ιουνίου 
1998 σχετικά με τη διαβούλευση τη ς Ευρωπαϊκής Κεντρικής Τράπεζας με τις εθνικές αρχές για τα σχέδια 
νομοθετικών διατάξεων
2, καθώς το σχέδιο νόμου αφορά την Κεντρική Τράπεζα της Κύπρου (ΚΤΚ) και 
κανόνες εφαρμ oστέους σε χρηματοπιστωτικά ιδρύματα, στο βαθμό που αυτοί επηρεάζουν ουσιωδώς τη 
σταθερότητα των χρηματοπιστωτικών ιδρυμάτων και των αγορών. Η παρούσα γνώμη εκδόθηκε από το 
διοικητικό συμβούλιο, σύμφωνα με το άρθρο 17.5 πρώτη πρόταση του εσωτερικού κανονισμού της 
Ευρωπαϊκής Κεντρικής Τράπεζας.  
 
1.  Σκοπός του σχεδίου  νόμου  
1.1 Το νομοσ χέδιο σκοπεί στην εφαρμογή της Σύστασης ΕΣΣΚ/2011/3 του Ευρωπαϊκού Συμβουλίου 
Συστημικού Κινδύνου της 22ας Δεκεμβρίου 2011 σχετικά με την  μακροπροληπτική αρμοδιότητα 
των εθνικών αρχών3 (εφεξής η «Σύσταση του ΕΣΣΚ»). Οι  προτεινόμενες τροποποιήσεις 
των άρθρων 2 και 6, καθώς και το προτεινόμενο νέο  άρθρο  47Α των περί της Κεντρικής 
Τράπεζας της Κύπρου Νόμων του 2002 έως 2007,  προβλέπουν τα  ακόλουθα : 
1.2  Δυνάμει του σχεδίου νόμου, ανατίθεται στην ΚΤΚ το καθήκον  της μακροπροληπτική ς εποπτεία ς 
του χρηματοπι στωτικού συστήματος. Ο απώτερος στόχος της μακροπροληπτικής εποπτείας του 
χρηματοπιστωτικού συστήματος  είναι η διαφύλαξη της σταθερότητας του χρηματοπιστωτικού 
συστήματος ως συνόλου , μεταξύ άλλων μέσω της ενίσχυσης της αντοχής του χ ρηματοπιστωτικού 
συστήμα τος και της μείωσης της σώρευσης συστημικών κινδύνων, διασφαλίζοντας με τον τρόπο 
αυτό τηδιαρκή συμβολή του χρηματοπιστωτικού συστήματος στην οικονομική ανάπτυξη. Το 
                                                 
1  Ν. 138(Ι)/2002.  
2  ΕΕ L 189 της 3.7.1998, σ. 42.  
3  ΕΕ C 41 της 14.2. 2013, σ. 1 . 
ECB -PUBLIC  
2 καθήκον αυτό θα επιτευχθεί μέσω: (α) της αναγνώρισης, παρακολούθησης και αξιολόγησης των 
κινδύνων που απειλούν τη χρηματοπιστωτική σταθερότητα, και ( β) της εφαρμογής  πολιτικών για 
την αποτροπή ή τον περιορισμό των εν λόγω κινδύνων . 
1.3 Σύμφωνα με το άρθρο 47Α(6) του σχεδίου νόμου, η ΚΤΚ αναπτύσσει και εφαρμόζει μέσα για την 
εκπλήρωση του καθήκο ντος της μακροπροληπτικής εποπτείας του χρηματοπιστωτικού 
συστήματος είτε με δική της πρωτοβουλία είτε κατ’ εφαρμογή συστάσεων του Ευρωπαϊκού  
Συμβουλίου Συστημικού Κινδύνου (ΕΣΣΚ) ή αποφάσεων της ΕΚΤ ή άλλων αρμόδιων αρχών της 
Ευρωπαϊκής  Ένωσης. Η ΚΤΚ δύναται να εκδίδει ειδικές ή γενικές οδηγίες ή κατευθυντήριες 
γραμμές   προς τα χρηματοπιστωτικά ιδρύματα , υπό την επιφύλαξη των κατευθυντήριων γραμμών 
και οδηγιών της ΕΚΤ , καθώς και των κανονισμών που ισχύουν στο πλαίσιο του ΕΣΚΤ . 
1.4 Το σχέδιο νόμου περαιτέρ ω προβλέπει ότι η ΚΤΚ δύναται να συνεργάζεται και να ανταλλάσσει 
στοιχεία και πληροφορίες με αρμόδιες αρχές στην Κύπρο, σε άλλα κράτη μέλη και σε τρίτες 
χ ώ ρ ε ς ,  κ α θ ώ ς  κ α ι  μ ε  τ ι ς  α ρ μ ό δ ι ε ς  α ρ χ έ ς  τ η ς   Έ ν ω σ η ς ,  π ε ρ ι λ α μ β α ν ο μ έ ν η ς  τ η ς  Ε Κ Τ  κ α ι  τ ο υ  
Ευρωπαϊκού Συστήμα τος Κεντρικών Τραπεζών (ΕΣΚΤ ). 
 
2. Γενικές  παρατηρήσεις  
2.1  Η ΕΚΤ επικροτεί τον αποτελεσματικό σχεδιασμό πλαισίων μακροπροληπτικής πολιτικής στα 
κράτη μέλη , σύμφωνα με τις κατευθυντήριες αρχές που προβλέπονται στη Σύσταση του ΕΣΣΚ. 
Επιπλέον, η  Ε Κ Τ  κ α ι  ο ι  εθνικές κεντρικές τράπεζες θα πρέπει να διαδραματίζουν έναν 
πρωταγων ιστικό ρόλο στην μακροπροληπτική εποπτεία , δεδομένης της τεχνογνωσίας και των 
υφιστάμενων αρμοδιοτήτων τους στον τομέα της χρηματοπιστωτικής σταθερότητας4. 
2.2 Υπό το φως των ανωτέρω, η ΕΚΤ χαιρετίζει τη ρύθμιση σύμφωνα με την οποία η ΚΤΚ είναι η 
αρμόδια για την άσκηση της μακροπροληπτικής πολιτικής εθνική αρχή, η οποία ενεργεί  σε 
συνεργασία με άλλες αρμόδιες αρχές των οποίων οι πράξεις έχουν ουσιώδη αντίκτυπο στ η 
χρηματοπιστωτική σταθερότητα. Σε αυτό το πλαίσιο, η α ιτούσα αρχή καλείται να αναθεωρήσει 
τ η ν  π α ρ ά γ ρ α φ ο  3  τ ο υ  π ρ ο τ ε ι ν ό μ ε ν ο υ  ά ρ θ ρ ο υ  4 7 Α ,  ώ σ τ ε  ν α  δ ι α σ φ α λ ί σ ε ι  ό τ ι  η  Κ Τ Κ  θ α  
συνεργάζεται με αυτές τις αρμόδιες αρχές, σύμφωνα με τη Σύσταση του ΕΣΣΚ.  
2.3 Ταυτόχρ ονα, η εκπλήρωση από την ΚΤΚ των μακροπροληπτικών καθηκόντων της δεν θα πρέπει 
να επηρεάζ ει: (α) τη θεσμική, λειτουργική και την οικονομική ανεξαρτησία της ΚΤΚ, ή (β) την 
εκπλήρωση από το ΕΣΚΤ των καθηκόντων του βάσει της Σ υνθήκης και του καταστατικού του 
Ευρωπαϊκού Συστήματος Κεντρικών Τραπεζών και της Ε υρωπαϊκής Κεντρικής Τράπεζας5. Το 
άρθρο 6 (2)(ε) των εν ισχύ περί της Κεντρικής Τράπεζας της Κύπρου Νόμων του 2002 έως 2007 
προβλέπει ότι ένα από τα βασικά καθήκοντα της ΚΤΚ είναι «να διασφαλίζει τη σταθερότ ητα του 
χρηματοπιστωτικού συστήματος» . Με το σχέδιο νόμου αντικαθίσταται το εν λόγω καθήκον από 
«τη μακροπροληπτική εποπτεία του χρηματοπιστωτικού συστήματος». Η αιτούσα αρχή καλείται 
                                                 
4  Βλέπε π.χ. παράγραφο 2.1 της γνώμης CON/2013/45 και παράγραφο 2.1 της  γνώμης CON/2013/30. Όλες οι γνώμες της 
ΕΚΤ δημοσιεύονται στο δικτυακό της τόπο (www.ecb.europa.eu).  
5  Βλέπε παράγραφο 2.2 της γνώμης CON/2013/45 και παράγραφο 2.3 της γνώμης CON/2013/30.  
ECB -PUBLIC  
3 να διασφαλίσει ότι τούτο συνάδει με το άρθρο 127 παράγραφος 5 της Συνθήκ ης, συμπληρώνοντας 
την προτεινόμενη τροποποίηση στο άρθρο 6(2)(ε) με αναφορά και στο στόχο της ΚΤΚ να 
συμβάλει, ως αναπόσπαστο μέλος του Ευρωσυστήματος, στη σταθερότητα του 
χρηματοπιστωτικού συστήματος. 
2.4  Η αιτούσα αρχή καλείται να αναθεωρήσει την παράγ ραφο 5 του προτεινόμενου άρθρου 47Α, ώστε 
να διασφαλίσει ότι η ΚΤΚ θα συνεργάζεται και θα ανταλλάσει στοιχεία και πληροφορίες με την 
ΕΚΤ και το ΕΣΣΚ καθώς και, όταν απαιτείται, με τις μακροπροληπτικές αρχές άλλων κρατών 
μελών , σύμφωνα με τη Σύσταση του ΕΣΣ Κ. 
2.5  Η αιτούσα αρχή καλείται επίσης να διασφαλίσει ότι οι προτεινόμενοι κανόνες  που αφορούν στην 
άσκηση μακροπροληπτικών καθηκόντων από την ΚΤΚ συνάδουν με την ενσωμάτωση στο εθνικό 
δίκαιο: (α) του κανονισμού (ΕΕ) αριθ. 575/2013 του Ευρωπαϊκού Κοινοβουλ ίου και του 
Συμβουλίου της 26ης Ιουνίου 2013 σχετικά με τις απαιτήσεις προληπτικής εποπτείας για 
πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 
648/20126 και (β) της οδηγίας 2013/36/ΕΕ του Ευρωπαϊκού Κοινοβουλί ου και του Συμβουλίου της 
26ης  Ιουνίου 2013 σχετικά με την πρόσβαση στη δραστηριότητα πιστωτικών ιδρυμάτων και την 
προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδ ηγιών 2006/48/ΕΚ και 2006/49/ΕΚ
7. 
2.6  Η παρούσα γνώμη διατυπώνεται με την επιφύλαξη των συμπερασμάτων της αξιολόγησης στο πλαίσιο παρακολούθησης της προαναφερθείσας σύστασης , που θα ετοιμάσει το ΕΣΣΚ  σύμφωνα 
με το άρθρο 17 του κ ανονισμού (ΕΕ) αριθ. 1092/2 010 του Ευρωπαϊκού Κοινοβουλίου και του 
Συμβουλίου της 24ης Νοεμβρίου 2010 σχετικά με τη μακροπροληπτική επίβλεψη του 
χρηματοοικονομικού συστήματος της Ευρωπαϊκής Ένωσης και τη σύσταση Ευρωπα ϊκού 
Συμβουλίου Συστημικού Κινδύνου
8.  
 
Η παρούσα γνώμη θα δημοσι ευτεί στο δικτυακό τόπο της ΕΚΤ.  
  
Φρανκφούρτη, 24 Ιουλίου 2013.  
 
[υπογραφή ] 
 
Ο Πρόεδρος της ΕΚΤ  
Mario DRAGHI  
                                                 
6  ΕΕ L 176 της 27.6.20 13, σ. 1.  
7  ΕΕ L 176 της 27.6.20 13, σ. 338 . 
8  ΕΕ L 331 της 15.12 .2010, σ. 1 .